Adele praat oor postnatale depressie | SARIE
Adele praat oor postnatale depressie	deur SARIE.com-span
Die Grammy-wenner Adele het omtrent ’n suksesvolle jaar. ’n Uitverkoopte wêreldtoer en ’n topverkoper-album. Daarby lyk sy ongelooflik goed nadat sy gewig verloor het met die SIRT-dieet – dieetkundige Mariza van Zyl het aan SARIE gesê dit kan jou dalk net goed doen – lees meer hier. Maar onlangs het Adele erken dat sy in 2012, ná die geboorte van haar seun, Angelo, aan postnatale depressie gely het.
“Ek het aan erge postnatale depressie gely … en dit het my laat skrik,” het Adele aan Vanity Fair gesê.
10-time Grammy winner @Adele wears her heart on her sleeve in a new interview about how her life has changed since writing the songs on “21” and giving birth to her son. Photograph by @TomMunroStudio.
Sy het met niemand daaroor gepraat nie en net in stilte daarmee probeer worstel.
Postnatale depressie beïnvloed 10 tot 40% van alle ma’s. Dit beteken sowat 50 000 nuwe gevalle word jaarliks in Suid-Afrika aangemeld.
“Ek wou nie met iemand praat nie. Dit kom in verskillende vorms. Ek was obsessief oor my kind. En net die heeltyd gedink dit was die grootste fout van my lewe!”
Vir Adele het genesing gekom toe sy met ander ma’s begin praat het.
– Postnatale blues word gekenmerk deur huilerigheid en skommelende emosies. Dit duur tot ’n paar dae ná die geboorte.
– Postnatale psigose is die “diepste blou” van die gees. Een tot twee vroue uit elke duisend kry dit na raming. Dit kom gewoonlik twee tot vier weke ná die baba se geboorte voor. Simptome sluit onder meer versteurde gedagtes, erge depressie, manie en psigose in. ’n Pasiënt kan ’n gevaar vir haarself en dié om haar inhou en moet dadelik gehospitaliseer word.